kardosdrur/scandi-wiki huggingface dataset:
Resume the Pose Tour

Resume the Pose Tour var en mindre turné af det amerikanske rockband Smashing Pumpkins. Turnéen varede fra 31. januar til 12. marts 2000.

Resume the Pose Tour var den første af to store turnéer til fordel for bandets femte studiealbum, MACHINA/the Machines of God, der blev udgivet i februar 2000. Turnéen bestod primært af mindre koncerter i pladeforretninger, hvor bandet samtidig skrev autografter på cd'er. Turnéen blev i april 2000 efterfulgt af The Sacred and Profane Tour.  

Turnéen bestod af 23 koncerter i 21 byer i enten USA og Canada.  Bandet bestod af Billy Corgan, James Iha, Jimmy Chamberlin og Melissa auf der Maur.

Inden bandet havde startet Resume the Pose Tour, foretog Smashing Pumpkins sig en kort europaturné i januar 2000. Her gæstede Smashing Pumpkins Danmark for sjette gang, da bandet spillede i Cirkusbygningen.

Sange 

Eftersom verdensturnéen blev foretaget i forbindelse med udgivelsen af MACHINA/the Machines of God, spillede bandet primært sange fra det nye album. De mest spillede sange var "Glass and the Ghost Children", "Heavy Metal Machine" og "I of the Mourning". Samtidig blev bandets version af David Essex-nummeret "Rock On" også hyppigt spillet. Fra bandets tidligere album var "Cherub Rock" og "Today" fra Siamese Dream, "1979" og "Bullet with Butterfly Wings" fra Mellon Collie and the Infinite Sadness, "To Sheila" fra Adore blandt de mest spillede numre på turnéen. "I Am One" og "Crush" fra debutalbummet Gish blev også spillet ved halvdelen af koncerterne.

Bandet 

 Billy Corgan (sang, guitar)
 James Iha (guitar)
 Melissa auf der Maur (bas)
 Jimmy Chamberlin (trommer)

Koncerten i Cirkusbygningen d. 9. januar 2000 

Koncerten varede to timer og var bandets sjette på dansk jord. Den fandt sted, knap to måneder før Smashing Pumpkins udgivet albummet MACHINA/the Machines of God. Koncerten var officielt ikke en del af Resume the Pose Tour. Samtidig var det bandets første af to koncerter på dansk jord i 2000. Som en del af The Sacred and Profane Tour vendte Smashing Pumpkins tilbage og spillede i Valbyhallen i oktober 2000. 

Der var mødt cirka 4.000 fans op i Cirkusbygningen, og det således bandets mindste koncert i Danmark siden 1993. Bandet spillede mod slutningen af første sæt nogle småbidder af andres sange, heriblandt Deep Purples "Smoke on the Water" og Backstreet Boys' "Backstreet's Back", for sjov.

Sætliste 

 "Glass and the Ghost Children"
 "Age of Innocence"
 "Heavy Metal Machine"
 "Zero"
 "To Sheila"
 "Stand Inside Your Love"
 "I Am One"
 "The Crying Tree of Mercury"
 "Pale Scales"
 "The Everlasting Gaze"
 "Rock On"
 "I of the Mourning"
 "Cherub Rock"

Ekstranumre:

 "1979"
 "The Tale of Dusty and Pistol Pete"
 "Glass' Theme"
 "Bullet with Butterfly Wings"
 "Tonight, Tonight"
 "Ava Adore"

Bandet 

 Billy Corgan (sang, guitar)
 James Iha (guitar)
 Jimmy Chamberlin (trommer)
 Melissa auf der Maur (bas)

Download 

Koncerten fra Cirkusbygningen kan downloades gratis på Live Music Archive.

Smashing Pumpkins turnéer
Begivenheder i 2000
Nedlagte folkekirker i Danmark

Siden slutningen af 1700-tallet er et antal kirker under statskirken, senere Folkekirken (oprettet 1849) blevet nedlagt. Nedenstående liste viser antal, lokalitet og senere skæbne. Ruiner er indtil videre ikke medtaget her, men nedrevne kirker er.

Kilder 
 Pia Buhl Andersen, "Københavnske kirkeplaner overgår 200 års lukninger", Politiken.dk, 23. april 2012.
 Afgørelse i sagerne om lukning af kirker i København og på Frederiksberg - Kulturministeriet 

 
Lister relateret til Danmark
Folkekirker
Heltal (Computer)

Hvordan heltal (på engelsk integer) bliver repræsenteret internt i computeren afhænger af programmeringssprog, computerteknologi og computeralder. Disse ting har også betydning for hvor store tal computeren kan håndtere.

Intern repræsentation 
I moderne computere bliver heltal oftest gemt som 2s-komplement eller en streng af tegn, visse ældre computere benyttede 1s-komplement. Dette afhængig blandt andet af programmeringssproget. I programmeringssproget C bliver heltalsværdier gemt som 2s-komplement. Afhængig af programmeringssproget vil der være grænser for hvor store og små tal man kan regne med. I programmeringssproget LISP er der ingen begrænsning på størrelsen af heltal.

Når tallet bliver gemt som 2s-komplement er der afsat fast størrelse på forhånd og størrelsen vil da være begrænset til 2^15 (-32768..32767), 2^23 (-8.388.608..8.388.607), 2^31 (-2.147.483.648..2.147.483.647), 2^63 (-9.223.372.036.854.775.808..9.223.372.036.854.775.807) eller 2^127 afhængig af antallet af bits.
I gamle computer er BCD (tal) repræsentation også anvendt.

2s-komplement 
Når et tal er gemt i 2s-komplement kaldes den mest betydende bit fortegnsbitten. Et "0" indikerer at tallet er positivt, et "1" at det er negativt. Hvis man har 8 bit til rådighed kan man repræsentere tal i området -128..127. Uanset antallet af bit vil man kunne repræsentere en negativ værdi hvis absolutte værdi er en større end den tilsvarende største positive værdi.

1s-komplement 
I 1s-komplement fås et negativt tal ved at invertere alle bittene i det tilsvarende positive tal. Den mest betydende bit er ligesom i 2s-komplement fortegnsbitten. Fordelen ved 1s-komplement er at man kan repræsentere lige mange negative og positive tal, med 8 bit -127..127. Ulempen er at man får en dobbelt repræsentation af 0 (nemlig 0 og -0).

Tegnstrengs repræsentation 
Når tallet gemmes i en tegnstreng vil hver ciffer i tallet (10 tals system) optage et tegn i tegnstrengen. Tegnstrengen vil være indkodet i samme tegnsæt som i øvrigt anvendes på computeren. I eksemplerne nedenfor anvendes ASCII alfabetet.

BCD repræsentation 

BCD er en teknik hvor tallet gemmes i et ti-tals talsystem. Hver ciffer fylder 4 bit svarende til bitværdierne (0000..1001). Bitværdien for 12 (1100) kan benyttes til at angive at tallet er positivt, medens bitværdien for 13 (1101) benyttes til at angive negative tal, disse 'fortegn' kan skrives enten som det første eller sidste ciffer i tallet. De øvrige bitværdier (1010, 1011, 1110 og 1111) udnyttes ikke. Fordelen ved BCD er at det meget let at udlæse værdien, men det er mindre effektivt ved beregninger. Teknikken er en gammel teknik som ikke anvendes ret meget i dag.

Eksempler

Se også 

 Binære talsystem
 Decimaltal (Computer)
 Heltal

Datalogi
Computerterminologi
Tegnsæt
Bobby Lynch

Bobby Lynch (13. maj 1935 – 2. oktober 1982) var en irsk guitarist og sanger og medlem af den irske folkemusikgruppe The Dubliners fra 1964-1965. Nogen kalder ham også "Den glemte Dubliner" fordi han kun var med i ét år og ikke nåede at påvirke gruppen så meget.

John Sheahan og Lynch spillede sammen på på O'Donoghue's Pub, hvor de mødte The Dubliners. De begyndte at spille i pauserne, og blev derefter ofte hængende og spillede med bandet. Både Sheahan og Lynch blev medlemmer i 1964, da Luke Kelly flyttede til Storbritannien for en stund.

Lynch forlod bandet i 1965, da Kelly kom med igen. Herefter flyttede han til Canada for at forfølge en karriere som sangskriver. Han skrev sange til flere forskellige kunstnere og to endte på hitlisterne.
Da han flyttede tilbage til Dublin udgav han sit eneste soloalbum i 1980. Albummet blev ikke den store succes og Lynch begyndte at spille på pubber.

I den sidste del af sit liv led Lynch af depression og det endte med at han i 1982 begik selvmord.

I The Dubliners spillede han guitar og sang.

Lynch var gift og havde tre børn.

Udgivelser 
Lynch nåede kun at udgive ét album i sin tid med The Dubliners. Derudover er der blevet udgivet to albums (et i 1966 og et i 2003) efter han forlod bandet, hvor han også er krediteret. Han kan bl.a. høres på numrene Patriot Games og The Kerry Recruit. The Kerry Recruit blev valgt af The Dubliners som et af otte gamle favoritter til deres 40 års jubilæumsalbum.
Hans eneste soloalbum er From the Land of Carolan fra 1980.

Referencer 

Medlemmer af The Dubliners
Guitarister fra Irland
Sangere fra Irland
Personer der har begået selvmord
Bundesautobahn 5

Bundesautobahn 5 eller A 5 er en motorvej i Tyskland. Den hører til blandt de første, da Adolf Hitler tog spadestikket til den første strækning mellem Frankfurt am Main og Darmstadt i 1933. Allerede to år senere åbnede dette stykke. Den var en del af HaFraBa-forbindelsen.

Motorveje i Tyskland
P.S. I Love You (film fra 2007)

P.S. I Love You er en amerikansk dramafilm fra 2007, instrueret af Richard LaGravenese.
Filmen er baseret på en novelle af samme navn fra 2004 skrevet af Cecelia Ahern

Plot 

Holly og Gerry er et gift par som bor på Lower East Side af Manhattan. De er meget forelskede, men skændes af og til. Gerry dør pludseligt af en hjernesvulvst og Holly indser hvor meget han betyder for hende og hvor ubetydelige deres skænderier var.

Dybt fortivlet trækker Holly sig ind i sig selv og distancerer sig fra sine venner og familie indtil de møder op på hendes 30-års fødselsdag. Mens de alle forsøger at hjælpe hende med at organisere lejligheden, ankommer der en kage og et brev fra Gerry. Det viser sig at være det første i en række breve – der alle sammen slutter med "P.S. I Love You" – som han havde arrangeret skulle blive leveret til hende efter hans død.

Med hvert nyt følger et eventyr og giver Holly nyt mod. Holly's mor tror at Gerry's breve holder Holly fanget i fortiden. Men de hjælper hende faktisk med at komme videre.

Gerry har arrangeret at Holly og hendes veninder Denise og Sharon skal rejse til hans hjemland Irland. På deres rejse møder de sangeren William, der minder Holly om hendes afdøde mand og tilfældigvis var William og Gerry barndomsvenner. På turen afslører Denise at hun er blevet forlovet, og Sharon afslører at hun er gravid, hvilket får Holly til at få følelsesmæssige tilbagefald og trække sig ind i sig selv igen.

Holly melder sig til at modekursus og opdager, at hun har flair for at designe damesko. Hendes nyfundne selvtillid giver hende styrke til at komme ud af sin ensomhed og tilskynde sine venners lykke. Mens hun går en tur med sin mor, finder hun ud af, at det hendes mor Gerry havde bedt om levere brevene. Hun tager sin mor med til Irland. Da filmen slutter, viser Holly at hun har opgivet sin frygt for at blive forelsket igen.

Medvirkende 
 Hilary Swank – Holly Kennedy
 Gerard Butler – Gerry Kennedy
 Lisa Kudrow – Denise Hennessey
 Gina Gershon – Sharon McCarthy
 James Marsters – John McCarthy
 Kathy Bates – Patricia Reilly, Holly's mor
 Harry Connick Jr. – Daniel Connelly
 Jeffrey Dean Morgan – William Gallagher
 Nellie McKay – Ciara Reilly, Holly's søster

Eksterne Henvisninger 
 

Dramafilm fra USA
Film fra 2007
Engelsksprogede film
Holger Hansen (forfatter)

Holger Hansen (27. februar 1932 i København – 7. juni 2010) var en dansk forfatter.
 
Holger Hansen havde sin debut med romanen Zygotos i 1963.

Hæder 
 1964 Statens Kunstfond. Produktionspræmie (uden ansøgning) for Zygotos.

Bibliografi 
 Zygotos, 1963
 Galskab, 1964, roman/novellesamling
 Anstændigvis – må det siges, 1965, essaysamling
 Tvang B7311A, 1974
 Statan, 1976, roman/novellesamling
 De sanseløse, 1979, roman

Ekstern henvisning 
 Holger Hansen – en minutbiografi

Note 

Romanforfattere fra Danmark
Novelleforfattere fra Danmark
Essayister fra Danmark
Personer fra København
Danskere i 1900-tallet
Dansksprogede forfattere fra Danmark
Bundesautobahn 114

Bundesautobahn 114 eller A 114 er en motorvej ved Berlin, Tyskland. Den kaldes også Pankow-Zubringer.

Eksterne henvisninger 

Motorveje i Tyskland
Transport i Berlin
Bundesautobahn 115

Bundesautobahn 115 eller A 115 er en motorvej i Tyskland. Den skaber forbindelse mellem de to motorvejsringe omkring Berlin, A 10 og A 100.

Se også
 AVUS

Eksterne henvisninger 

Motorveje i Tyskland
Transport i Berlin
Bundesautobahn 117

Bundesautobahn 117 eller A 117 er en motorvej ved Berlin, Tyskland. Den kaldes også Abzweig Treptow.

Eksterne henvisninger 

Motorveje i Tyskland
Transport i Berlin
Danny Kool (album)

Danny Kool er det første studiealbum udgivet af den tidligere danske rapper Danny Kool, den 19. maj 1999 af Spin Music. Albummet har i dag solgt over 80.000 eksemplarer.

Trackliste

Fodnoter

Eksterne henvisninger 

Album fra 1999
Rapalbum fra Danmark
Rio Negro (flod)

Rio Negro er den største venstre biflod til Amazonfloden i Brasilien. Den er 2.250 km lang og et afvandingsarel på 720.114 km². Rio Negro står for omkring 14% af vandet i Amazonasbassinet, og er en af verdens ti største floder efter vandføringen. Floden har sin oprindelse ved vandskellet mellem Orinoco- og Amazonasbassinet og har også en forbindelse til Orinocofloden gennem Casiquiarekanalen.

Historie 
Floden er navngivet af den spanske opdagelsesrejsende Franciso de Orellana, som opdagede den i 1541. 

Jesuiterordenen havde i midten af det 17. århundrede slået sig ned langs bredden blandt talrige stammefolk: Manau, Aruák og Trumá indianere. Slavehandlen blev almindelig i området i 1700-tallet, og det medførte, at det oprindelige folks populationer blev kraftigt reduceret efter introduktionen af europæiske sygdomme.

Referencer

Eksterne henvisninger 

Atlantens afvandingsområde
Floder i Brasilien
Henrik Wessel Platou

Henrik Wessel Platou (31. januar 1918 i Aarhus – 10. marts 1945 i Ryvangen) var en dansk politibetjent og modstandsmand. Han var leder af L-gruppen i Nordjylland. Han blev såret 14. februar 1945 under et forsøg på at udføre en likvidering. Han blev kort tid efter fanget af Gestapo og dømt til døden ved en tysk krigsret. Han blev henrettet d. 10. marts 1945 i Ryvangen, hvor han også er begravet (Mindelunden i Ryvangen).

Kilder 
 Opslag i Modstandsdatabasen

Eksterne henvisninger 
 

Modstandsfolk fra Danmark
Henrettede i Danmark af den tyske besættelsesmagt under 2. verdenskrig
Personer fra Aarhus
Politifolk fra Danmark
Personer henrettet ved skydning
Henrettede personer fra Danmark
Noma på kogepunktet

Noma på kogepunktet er en dansk dokumentarfilm instrueret af Christian Vorting og produceret af Danmarks Radio. Filmen havde premiere 12. november 2008 og handler om chefkok Rene Redzepi og den perfektionisme, der skal til for at drive verdens – på det tidspunkt – tiende bedste restaurant. Filmen vakte efterfølgende opsigt på grund af den barske tone i køkkenet.

Eksterne henvisninger 
 http://www.dr.dk/DRPresse/Artikler/2008/11/06/Noma+p+kogepunktet.htm
 http://www.b.dk/danmark/3f-tv-chefkokke-en-skaendsel-kokkefaget
 

Dokumentarfilm fra Danmark
DR-programmer
Danske film fra 2008
William Henry Bell

William Henry Bell (født 20. august 1873 i St. Albans, England - død 13. april 1946 i Gordon´s Bay, Sommerset West, Sydafrika) var en sydafrikansk komponist, dirigent, lærer og professor.

Bell studerede i London på Royal College of Music med Charles Villiers Stanford. Han var senere professor i musik samme sted (1903-1912). Han tog til Sydafrika i 1912, blev dirigent i South African college of Music's Orchestra og blev i 1920 professor i musik på Cape Town University. Han underviste bl.a. John Joubert.

Bell har skrevet 5 symfonier, orkesterværker, operaer, kammermusik, korværker, klavermusik og sange.

Udvalgte værker  

 Symfoni nr. 1 "Walt Whitman" (i  C-mol) (1899) - for orkester
 Symfoni nr. 2 (i  A-mol (1918) - for orkester
 Symfoni nr. 3 (i  F-dur) (1918–1919) - for orkester
 Symfoni nr. 4 "En sydafrikansk Symfoni" (1927) - for orkester
 Symfoni nr. 5 (i  F-mol) (1932) - for orkester
 Canterbury Pilgrimme (Symfonisk Præludium) (1896) - for orkester

Kilde 
 om William Henry Bell 
 Om William Henry Bell på musicweb-international.com 

Komponister fra Sydafrika
Komponister fra England
Klassiske komponister fra det 20. århundrede
Dirigenter fra England
Professorer
Lærere
Dennis Ceylan

Dennis Villy Ceylan (født 3. marts 1989 i Høje Taastrup) er en dansk professionel bokser med tilnavnet "The Menace" og er tidligere EBU Europamester i fjervægt. Dennis har været professionel siden den 22. september 2012 og og har en rekordliste på 19-2-2 (heraf er de 8 sejre på knockout). Han startede med at bokse i superfjervægt men gik ned til fjervægt året efter, den 19. oktober 2013 i sin 8. kamp.

Tidlige liv 
Ceylan blev født i Høje Taastrup, men voksede op i Århus. Han blev fjernet fra sin mors hjem i Viby som 8-årig, hvor han boede sammen med sin storebror og storesøster. Derefter boede han på børnehjemmene Chr. d. 9., og Miniintitutionen Toften. Det var på Miniinstitutionen Toften han begyndte at bokse, inspireret af Rocky-filmene.

Karriere

Amatørkarriere 
Ceylan sikrede sig deltagelse i bantamvægt ved OL-turneringen 2012, da han vandt et kvalifikationsstævne i Trabzon i Tyrkiet efter finalesejr over Egaras Skurdelis fra Litauen. Det var første gang siden 1996, at der var dansk repræsentation i boksning ved OL. Deltagelsen blev dog kortvarig, idet Ceylan tabte i sin første kamp med dommerstemmerne 6-21 til den femteseedede irer John Joe Nevin og dermed var ude af turneringen.

Ceylan trænes af Frank Holm.

Professionelle karriere 
Kort efter at have deltaget i OL skrev Ceylan kontrakt med Team Sauerland og boksede sin første professionelle kamp den 22. september 2012 i Arena Nord i Frederikshavn hvor han vandt på teknisk knock out i 2. omgang mod Artsem Abmiotka (hvis rekordliste var på: 6 sejre - 1 nederlag).
Den 14. marts 2015 slog han den tidligere IBF-verdensmester, russiske Dimitri Kiriljow (31-5) via en enstemmig afgørelse. I juni 2015 besejrede han den tidligere spanske mester Sergio Prado (11-4).

Den 15. oktober 2016 boksede Ceylan om europamesterskabet mod engelske Ryan Walsh i Frederikshavn, en kamp som han vandt på split decision.

Personlige liv 
Ceylan har 2 børn med ekskæresten Sabine.

Amatøresultater 
 Nr. 9 Europamesterskaber (-57 kg) Moskva, Rusland 2010
  Danmarksmesterskaber (-57 kg) Odense 2010
  Nordiske Mesterskaber (-57 kg) Oslo, Norge 2010
 Nr. 33 Verdensmesterskaber (-57 kg) Milano, Italien 2009
 Nr. 9 Europæiske Unions Mesterskaber (-57 kg) Odense 2009
  Danmarksmesterskaber (-54 kg) Gilleleje 2009
  Nordiske Mesterskaber (-54 kg) Aabybro 2009
 Nr. 9 Europamesterskaber (-54 kg) Liverpool, Storbritannien 2008
 Nr. 5 Europæiske Unions Mesterskaber (-54 kg) Cetniewo, Polen 2008
  Danmarksmesterskaber (-54 kg) Thisted 2008

Professionelle Kampe

Referencer

Eksterne henvisninger 
 

Mandlige boksere fra Danmark
Olympiske boksere fra Danmark
Southern League

Southern League er en fodboldliga i Sydvestengland, Sydwales og den sydlige del af Midlands for semiprofessionelle hold og amatørhold. Ligaen blev grundlagt i 1894, og ligaformatet er skiftet flere gange siden da. I dag består ligaen af tre divisioner: Premier Division, Division One Midlands og Division One South & West.

Sammen med Northern Premier League og Isthmian League udgør Southern League niveau 7 og 8 i det engelske ligasystem. Vinderen af Premier Division samt vinderen af et playoff mellem nr. 2-5 rykker op i Football Conference.

Eksterne henvisninger 
Southern League

Noter 

 
Etableret i 1894
East Nashville Crips

East Nashville Crips, også kendt som Nashville Rollin' 90s Crips, er en afdeling af det Los Angeles, Californien-baserede Rollin' 90s Crips. Deres territorium, er i East Nashville, Nashville, Tennessee. The Rollin 90s tilhører, den originale Crips-bande, grundlagt i Los Angeles.

Oprindelse 
The East Nashville Crips blev grundlagt af Jamal Shakir, lederen af the Rollin' 90s Crips i Los Angeles. Shakir medbragte en del af Los Angeles Rollin' 90s Crips-medlemmerne og grundlagde et nyt sæt i East Nashville, i Nashville, Tennessee. Mens den nøjagtige, dato for grundlæggelsen af East Nashville Crips, er ukendt tyder noget på at den Los Angeles-baserede bandes aktiviteter i Nashville Metropolitan Area, kan dateres tilbage til 1994, med opdagelsen af en tidligere ansat bodybuilder, hos Los Angeles Parks, som blev afsløret i at være narkohandler, i Cheatham County.

Andre Crips i Nashville 
Mens Rollin' 90s Crips er det eneste kendte Crip-sæt i Nashville, med direkte forbindelse til Crips i Los Angeles, så hævder crips-sættene The Six, 98th Mafia, og Five Deuce, også at have en lignende forbindelse. Disse sæt, blev grundlagt et stykke, tid efter den oprindelige, grundlæggelse af East Nashville Crips og immigrationen af Rollin' 90s Crips fra Los Angeles.

Aktivitet 
Som en af de første, landsdækkende gadebander, med hovedsæde i Nashville, fastholder East Nashville Crips et samarbejde med de oprindelige Rollin' 90s Crips i Los Angeles, fra dengang Jamal Shakir brugte Nashville som et knudepunkt, for hans narkotikaimperium, som strakte sig over hele landet og dækkede mindst tre større byer (Los Angeles, Memphis, Oklahoma City). Desuden har, East Nashville Crips-medlemmerne også været forbundet med/er blevet dømt for narkohandel i Nashville-området. Donnell Young blev idømt livsvarigt fængsel i 2009, men organisationen fortsatte med at vokse. I 2010, blev to East Nashville Crips-bandemedlemmer skudt og dræbt, ved J C Napier Homes i Woodland, Waverly-kvarteret over broen til Nashville's East End-nabolaget. MNPD overvejer, om væksten i East Nashville Crips/Rollin 90s Crips kan have bredt sig til South Nashville, i Antioch-området, North Nashville-området (såsom Buena Vista Heights), samt Madison-området i Nashville.

Kilder 

Afro-amerikanske bander
Crips-sæt
Bander i Tennessee
Isthmian League

Isthmian League er en fodboldliga i London og Sydøstengland for semiprofessionelle hold og amatørhold. Ligaen blev grundlagt i 1904, og ligaformatet er skiftet flere gange siden da. I dag består ligaen af tre divisioner: Premier Division, Division One North og Division One South.

Sammen med Northern Premier League og Southern League udgør Isthmian League niveau 7 og 8 i det engelske ligasystem. Vinderen af Premier Division samt vinderen af et playoff mellem nr. 2-5 rykker op i Conference South.

Eksterne henvisninger 
rymanleague.goalrun.com Ryman Isthmian League

Noter 

Fodboldligaer
Fodbold i England
Etableret i 1905
Grenaa Kraftvarmeværk

Grenaa kraftvarmeværk er et kraftvarmeværk i et industriområde nordøst for Grenaa øst for Aarhus i Danmark. Anlægget udnytter op til 90% af energien i de fossile brændstoffer, ved at spildvarmen, bruges til levering af fjernvarme. i 2012 solgte DONG Energy værket til Verdo. 

Brændselskilden er kul eller biomasse i form af strå. Kraftvarmeværket producerer 18 MW elektricitet og 60 MJ/sek fjernvarme. Anlægget har ca. 25 ansatte.

Kraftvarmeværker i Danmark
Etableret i 1992
Kraftvarmeværk
Haderslev Kraftvarmeværk

Haderslev kraftvarmeværk er et varmekraftværk udenfor Haderslev i det sydlige, Jylland i det sydlige Danmark. Anlægget er et såkaldt kraftvarmeværk som udnytter op til 90% af energien i de fossile brændstoffer, ved at spildvarmen, bruges til levering af fjernvarme. Operatøren er DONG Energy. 

Brændselskilden er industrivarme (varmedamp) fra et affaldsforbrændingsanlæg i området. Det bruger også lidt naturgas som støttefyring. Kraftvarmeværket producerer 4,5 MW elektricitet og 14,5 MJ/sek fjernvarme. Årsproduktionen er på 29 GWh strøm og 353 TJ varme.

Eksterne henvisninger 
 DONG Energy – Haderslev CHP Plant. 

Kraftvarmeværker i Danmark
DONG Energy
Kraftvarmeværk